Държавен вестник, бр. 67, 2024 г., стр. 204

СТР.  204	
Д Ъ Р Ж А В Е Н  В Е С Т Н И К 	
БРОЙ  67
Член 50
Всяка договаряща страна може да денон­
сира тази Конвенция с писмено уведомление, 
адресирано до генералния секретар. Денонси­
рането влиза в сила една година след датата, 
на която генералният секретар е получил 
това уведомление.
Член 51
Тази Конвенция престава да бъде в сила, 
ако броят на договарящите страни е по-малък 
от пет за период от дванадесет последовател­
ни месеца. 
Член 52
Всеки спор между две или повече договаря­
щи страни, свързан с тълкуването или прила­
гането на тази Конвенция, който страните не 
са могли да разрешат чрез преговори или чрез 
други средства за уреждане, може, по молба 
на всяка от заинтересованите договарящи 
страни, да бъде отнесен до Международния 
съд за решаване. 
Член 53
Нищо в тази Конвенция не трябва да бъде 
тълкувано като пречка за някоя от договаря­
щите страни да предприеме действия съгласно 
Устава на Организацията на обединените на­
ции в съответствие с нуждите на конкретната 
ситуация, каквито тя счита за необходими с 
оглед осигуряване на външната или вътреш­
ната си сигурност.
Член 54
1. Всяка държава може при подписване или 
депозиране на своя документ за ратификация 
или присъединяване към тази Конвенция да 
декларира, че не се счита за обвързана от 
член 52 от тази Конвенция. Другите догова­
рящи страни не са обвързани от член 52 по 
отношение на договаряща страна, която е 
направила такава декларация.
2. При депозиране на своя документ за ра­
тификация или присъединяване всяка държава 
може да заяви с уведомление до генералния 
секретар, че за целите на прилагането на 
тази Конвенция ще счита мотопедите за мо­
тоциклети (члeн 1, буква „n“). Всяка държава 
може впоследствие по всяко време да оттегли 
декларацията си с уведомление до генералния 
секретар. 
3. Декларациите, предвидени в параграф 2 
на този член, влизат в сила шест месеца след 
датата, на която генералният секретар е по­
лучил уведомлението, или от датата, на която 
Конвенцията е влязла в сила за държавата, 
направила декларацията, ако тази дата е по-
късна от първата.
4. Всяка промяна на предварително из­
бран отличителен знак, за който е съобщено 
съгласно член 45, параграф 4 или член 46, 
параграф 3 от тази Конвенция, влиза в сила 
три месеца след датата, на която генералният 
секретар е получил уведомлението за това.
5. Резерви по тази Конвенция и прило­
женията є, различни от резервата по пара­
граф 1 на този член, се допускат, при условие 
че са направени в писмена форма и ако са 
направени преди депозирането на докумен­
та за ратификация или присъединяване, са 
потвърдени в този документ. Генералният 
секретар съобщава за тези резерви на всички 
държави, посочени в член 45, параграф 1 от 
тази Конвенция.
6. Всяка договаряща страна, която е напра­
вила резерва или декларация в съответствие 
с параграф 1 или 4 на този член, може по 
всяко време да ги оттегли чрез уведомление 
до генералния секретар.
7. Резерва, направена в съответствие с 
параграф 5 на този член: 
(a) изменя за договарящата страна, коя­
то е направила резервата, разпоредбите на 
Конвенцията, за които се отнася резервата, 
в рамките на тази резерва;
(b) изменя тези разпоредби в същата степен 
и за другите договарящи страни в отноше­
нията им с договарящата страна, направила 
резервата.
Член 55
Освен декларациите, уведомленията и 
информацията, предвидени в членове 49 и 
54 от тази Конвенция, генералният секретар 
съобщава на всички държави, посочени в 
член 45, параграф 1:
(a) подписванията, ратификациите и при­
съединяванията съгласно член 45;
(b) уведомяванията и декларациите съглас­
но член 45, параграф 4 и член 46;
(c) датите на влизането в сила на тази 
Конвенция в съответствие с член 47;
(d) датата на влизането в сила на измене­
нията на тази Конвенция съгласно член 49, 
параграфи 2 и 5;
(e) денонсиранията съгласно член 50;
(f) прекратяването на действието на тази 
Конвенция съгласно член 51. 
Член 56
Оригиналът на тази Конвенция, съставен 
в един екземпляр на английски, испански, 
китайски, руски и френски език, като и петте 
текста са еднакво автентични, се депозира 
при генералния секретар на Организацията на 
обединените нации, който изпраща заверени 
копия на всички държави, посочени в член 
45, параграф 1 от тази Конвенция.
В уверение на което долуподписаните 
представители, надлежно упълномощени за 
това от своите правителства, подписаха тази 
Конвенция.
Съставена във Виена на осмия ден от но­
ември хиляда деветстотин шестдесет и осма 
година.